Igen skal vi tale om forsikringsselskabernes risikovurdering. Og her er det altså gældende, at der er større risiko for skade på en bil, hvis den befinder sig i en by. Hvis ejeren af bilen bor i udkantsområder, som det så ucharmerende betegnes, er vurderingen, at risikoen for skader er mindre.
Og derfor vil du også opleve, at prisen på en bilforsikring varierer helt afhængigt af, hvor du bor i landet.
Men det er måske dog lige rigeligt at ændre bopæl for at få en billigere bilforsikring. Så giver det straks mere mening, at du ser nærmere på din selvrisiko.